
AVIZ

asupra propunerii legislative privind autorizarea Autorităţii pentru Valorificarea Activelor Statului pentru finanţarea cheltuielilor cu asigurarea pazei societăţilor comerciale cu capital majoritar de stat în proces de lichidare voluntară
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind autorizarea Autorităţii pentru Valorificarea Activelor Statului pentru finanţarea cheltuielilor cu asigurarea pazei societăţilor comerciale cu capital majoritar de stat în proces de lichidare voluntară, trimisă cu adresa nr. P.l.x- 813 din 28 noiembrie 2007, înregistrată  sub nr. 31/1282 din 29.11. 2007.

Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat.



Senatul a respins propunerea legislativă în şedinţa din 14 noiembrie 2007.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 5 februarie 2008.



Membrii Comisiei au examinat iniţiativa  legislativă supusă avizării, expunerea de motive, avizul favorabil al Consiliului Legislativ nr. 750 din 11.06. 2007. Guvernul, în punctul său de vedere, transmis cu adresa nr. 1613 din 28.06.2007, nu susţine adoptarea propunerii legislative.

          În urma dezbaterilor, membrii Comisiei au constatat că nu este potrivită promovarea unui nou proiect de act normativ distinct care să reglementeze aspectul sesizat de iniţiatorul propunerii legislative, fiind mai adecvată modificarea, dacă este cazul, a cadrului legal de bază existent în această materie, respectiv Legea nr. 137/2002 privind unele măsuri pentru accelerarea privatizării, cu modificările şi completările ulterioare şi Ordonanţa de urgenţă a Guvernului nr. 51/1998 privin valorificarea unor active ale statului, cu modificările şi completările ulterioare.
           În urma dezbaterilor, membrii Comisiei hotărât, cu majoritate de voturi avizarea negativă a propunerii legislative.

          În raport de obiectul şi conţinutul său, propunerea legislativă face parte din categoria legilor ordinare.

